જે દેશમાં ચક્રવાત કે વાવાઝોડું જન્મ્યું હોય, એ દેશનો હવામાન વિભાગ વાવાઝોડાનું નામ નક્કી કરે છે. ઇ.સ.1945 સુધી વાવાઝોડાને નામ આપવાનો રિવાજ નહોતો, જેને લીધે હવામાન વિભાગને વાવાઝોડાના વિવિધ આંકડાઓના મૂલ્યાંકનમાં ભારે મૂંઝવણ થતી હતી; જો એક પણ આંકડો કે વર્ષ આમ-તેમ થાય તો બધી ગણતરી અવળી પડી જાય. આથી ઇ.સ.1945માં વિશ્વ હવામાન સંગઠને ચક્રવાતી વાવાઝોડાને નામ આપવાનો નિર્ણય લીધો અને ત્યારથી આ વિવિધ નામો અસ્તિત્વમાં આવ્યા.